
קול קורא להגשת מועמדות להיכלל ברשימת עורכי דין
כלי מידע לתושבים לטובת מתחם התחדשות עירונית בהתאם לחוק השיקום
שכונת יוספטל, דימונה

1.  כללי
 1.1 עיריית דימונה מזמינה בזאת עורכי דין ומשרדי עורכי דין בעלי ניסיון בתחום ההתחדשות העירונית להגיש מועמדות להיכלל ברשימת פרטי קשר שתפורסם לציבור.
1.2  מטרת פרסום הרשימה היא הנגשת מידע לתושבים במתחמי התחדשות עירונית ושיקום, ובפרט בשכונת יוספטל, על רקע יישום הוראות חוק שיקום נזקי מלחמה בדרך של התחדשות עירונית, התשפ"ו–2026.
 1.3 הרשימה נועדה לשמש ככלי מידע בלבד, במטרה להקל על תושבים באיתור גורמים מקצועיים רלוונטיים, תוך שמירה על עצמאות שיקול דעתם וחופש בחירתם המלא.

2.   מהות הרשימה והיעדר התחייבות
 2.1 אין מדובר במכרז, מאגר יועצים, רשימה סטטוטורית או הליך לפי דין.
 2.2 הרשימה היא יוזמה אינפורמטיבית בלבד ואינה מהווה המלצה, חוות דעת, דירוג, אישור, הפניה או העדפה מכל סוג שהוא.
 2.3 הכללת עורך דין ברשימה אינה מעידה על בדיקה מקצועית, איכות שירות, ניסיון בפועל או התאמה לצרכים מסוימים.
 2.4 העירייה אינה בודקת, אינה מאמתת ואינה מפקחת על השירותים שיוענקו על ידי מי מהגורמים שייכללו ברשימה.

3. אחריות והתקשרות
 3.1 העירייה אינה צד לכל התקשרות שתיערך בין תושב לבין עורך דין ולא תהיה מעורבת בה בכל דרך.
3.2  הבחירה בעורך דין תיעשה באופן עצמאי, חופשי ובלעדי על ידי התושבים.
 3.3 תושבים רשאים לפנות לכל עורך דין לפי שיקול דעתם, בין אם הוא נכלל ברשימה ובין אם לאו.
3.4  עורך דין שייבחר על ידי תושבים יפעל כנציגם בלבד, ולא ייחשב בשום אופן כנציג העירייה.
3.5  העירייה, עובדיה ומי מטעמה, לא יישאו בכל אחריות, ישירה או עקיפה, בגין כל התקשרות, שירות, תוצאה, הסתמכות או נזק העלולים לנבוע מהשימוש ברשימה.

4.  אופן הכללת הפרטים ברשימה
4.1  הכללת פרטים ברשימה תיעשה על בסיס פנייה וולונטרית והצהרה עצמית בלבד מצד עורכי הדין.
 4.2 בדיקת המועמדויות תיעשה לצורך בחינת עמידה בתנאי הסף ושלמות המסמכים בלבד, ללא הערכה מקצועית, איכותית או השוואתית בין המועמדים.
 4.3 אין ברשימה כדי לשקף את כלל עורכי הדין או משרדי עורכי הדין הפועלים בתחום.
4.4  העירייה שומרת לעצמה את הזכות לעדכן, לשנות, להרחיב או לגרוע פרטים מהרשימה בכל עת, לפי שיקול דעתה הבלעדי.

5. תנאי סף להגשת מועמדות
רשאים להגיש מועמדות עורכי דין או משרדי עורכי דין העומדים בכל התנאים הבאים:
 5.1 בעל רישיון עריכת דין תקף בישראל.
5.2  הצהרה על עיסוק בתחום ההתחדשות העירונית ו/או המקרקעין.
 5.3 צירוף כלל המסמכים הנדרשים כמפורט במסמך זה.
 5.4 מובהר כי תנאים אלה הם תנאי סף טכניים בלבד ואינם מהווים בדיקה מקצועית או הערכה של איכות המועמד.

6. מידע שיפורסם
  6.1 לצורך הרחבת המידע לציבור בלבד, רשאית העירייה לפרסם פרטים שיימסרו על ידי המועמדים, לרבות ניסיון מקצועי, תחומי פעילות, פרויקטים רלוונטיים וסוגי ייצוג.
6.2  מובהר כי העירייה אינה מאמתת את המידע האמור ואינה אחראית לנכונותו.

7. מסמכים נדרשים
למועמדות יש לצרף את המסמכים הבאים:
 7.1 קורות חיים.
7.2  העתק רישיון עריכת דין בתוקף.
7.3  פירוט ניסיון מקצועי.
 7.4 פירוט פרויקטים רלוונטיים.
7.5  פרטי קשר מלאים.

8. פרסום הרשימה
 8.1 העירייה תהיה רשאית לפרסם את פרטי הקשר של עורכי הדין באתר העירייה ו/או בכל אמצעי אחר, לפי שיקול דעתה.

9.  הגשת מועמדות
 9.1 את מסמכי המועמדות יש להעביר לכתובת הדוא"ל:
linoyc@dimona.muni.il
 9.2 המועד האחרון להגשת מועמדות : 23.07.2026

10. פרטים נוספים
לפרטים נוספים ניתן לפנות אל:
לינוי כהן
מזכירת הוועדה המקומית לתכנון ולבנייה דימונה
טלפון : 08-6563178
דוא"ל: linoyc@dimona.muni.il

